Държавен вестник, бр. 24, 2018 г., стр. 33

БРОЙ  24	
Д Ъ Р Ж А В Е Н  В Е С Т Н И К 	
СТР.  33  
(5) В случаите по ал. 2 изпълнителният 
директор на ИА „АА“ предприема действи-
ята по чл. 49, параграф 6 от Регламент (ЕС) 
№ 168/2013.“
§ 32. В чл. 43 се правят следните изменения:
1. Алинея 1 се изменя така:
„(1) Когато изпълнителният директор на 
ИА „АА“ установи, че ново превозно сред-
ство, за което е издаден ЕС сертификат за 
съответствие, или компонент, или отделен 
технически възел с нанесена маркировка за ЕС 
одобрен тип не съответстват на типа, одобрен 
от друга държава – членка на Европейския 
съюз, изпълнителният директор на ИА „АА“ 
предприема действията по чл. 49, параграфи 
3 и 4 от Регламент (ЕС) № 168/2013.“
2. Алинея 2 се отменя.
3. Алинея 3 се изменя така:
„(3) При получаване на искане по чл. 49, 
параграф 3 от Регламент (ЕС) № 168/2013 от 
орган по одобряване на типа на друга дър-
жава – членка на Европейския съюз, изпъл-
нителният директор на ИА „АА“ предприема 
исканите действия в рамките на срока, посо-
чен в чл. 49, параграф 3 от Регламент (ЕС) 
№ 168/2013.“
4. Алинея 4 се отменя.
5. Създават се ал. 5 – 9:
„(5) При получаване на искане по чл. 49, 
параграф 4 от Регламент (ЕС) № 168/2013 
от орган по одобряването на друга държа-
ва – членка на Европейския съюз, изпълни-
телният директор на ИА „АА“ разпорежда 
извършване на проверка на производството и 
предприемането на мерки за привеждане на 
продукцията в съответствие с одобрения тип в 
рамките на срока, посочен в чл. 49, параграф 
5 от Регламент (ЕС) № 168/2013.
(6) Когато съответствието с одобрения тип 
не бъде възстановено в срока, определен в 
ал. 5, изпълнителният директор на ИА „АА“ 
отнема ЕС одобряването на типа, като издава 
документ, посочен в приложение VI от Регла-
мент (ЕС) № 901/2014, съдържащ информация 
за отнемане на ЕС одобряване на типа.
(7) Документът за отнемането по ал. 6 се 
мотивира и подлежи на оспорване по реда на 
Административнопроцесуалния кодекс.
(8) В случаите по ал. 6 изпълнителният 
директор на ИА „АА“ изпълнява задълже-
нията си по чл. 49, параграф 6 от Регламент 
(ЕС) № 168/2013.
(9) При възникване на спор между изпъл-
нителния директор на ИА „АА“ и органа по 
одобряване на друга държава – членка на 
Европейския съюз, относно дадено несъот-
ветствие по предходните алинеи се прилагат 
изискванията на чл. 49, параграф 7 от Регла-
мент (ЕС) № 168/2013.“
§ 33. В чл. 44 се правят следните изменения 
и допълнения:
1. Алинеи 1 – 4 се изменят така:
„(1) Производителят на ПС, на когото 
е издадено одобрение на типа от изпълни-
телния директор на ИА „АА“, незабавно 
го информира в случаите, когато провежда 
кампания по изземване съгласно разпоред-
бите на Регламент (ЕО) № 765/2008 и Закона 
за защита на потребителите, на пуснати на 
пазара, регистрирани или пуснати от него в 
употреба превозни средства, когато настъпят 
обстоятелствата по чл. 52, параграф 1 от Ре-
гламент (ЕС) № 168/2013.
(2) Производителят на системи, компонен-
ти и отделни технически възли, на когото 
е издадено одобрение на типа от изпълни-
телния директор на ИА „АА“, незабавно го 
уведомява в случаите, когато провежда кам-
пания по изземване съгласно разпоредбите 
на Регламент (ЕО) № 765/2008 и Закона за 
защита на потребителите, на пуснати на па-
зара или пуснати от него в употреба системи, 
компоненти или отделни технически възли, 
независимо от това, дали са били надлежно 
одобрени или не, съгласно изискванията на 
Регламент (ЕС) № 168/2013, когато настъпят 
обстоятелствата по чл. 52, параграф 2 от Ре-
гламент (ЕС) № 168/2013. 
(3) Производителят по ал. 1 и 2 предлага 
на изпълнителния директор на ИА „АА“ 
подходящи мерки съгласно чл. 52, параграф 
3 от Регламент (ЕС) № 168/2013.
(4) Изпълнителният директор на ИА „АА“ 
незабавно информира органите по одобря-
ването на другите държави – членки на Ев-
ропейския съюз, за предложените мерки и 
в случай, че не е удовлетворен от мерките, 
предприети от производителя, или получи ин-
формация от орган по одобряването на друга 
държава – членка на Европейския съюз, че 
мерките са незадоволителни, той предприема 
мерките по чл. 52, параграф 4, втора алинея 
от Регламент (ЕС) № 168/2013, включително 
отнемане на ЕС сертификата за одобряване 
на типа.“
2. Създават се ал. 5 – 10:
„(5) В случай на отнемане по ал. 4 на ЕС 
сертификата за одобряване на типа изпълни-
телният директор на ИА „АА“ издава доку-
мент, посочен в приложение VI от Регламент 
(ЕС) № 901/2014, съдържащ информация за 
отнемане на ЕС одобряване на типа.
(6) Отнемането на ЕС сертификата за 
одобряване на типа по ал. 4 се мотивира и 
подлежи на оспорване по реда на Админи-
стративнопроцесуалния кодекс.
(7) Изпълнителният директор на ИА „АА“ 
осъществява мониторинг за изпълнението 
на мерките по ал. 1 и 2 и при необходимост 
изисква предоставянето на информация от 
страна на производителя или предприемането 
на допълнителни коригиращи мерки.